ຕາມນັ້ນແລ້ວ, ທ່ານນາຍົກລັດຖະມົນຕີ ຮຽກຮ້ອງ:
1. ກະຊວງສາທາລະນະສຸກ ຕິດຕາມສະພາບການລະບາດຂອງໂລກລະບາດຢ່າງໃກ້ຊິດ, ມີການຊີ້ນຳ, ນຳພາ ແລະ ລາຍງານຕໍ່ນາຍົກລັດຖະມົນຕີຢ່າງທັນການ ເພື່ອຊີ້ນຳມາດຕະການທີ່ຈຳເປັນ ແລະ ເໝາະສົມ; ບໍ່ໃຫ້ປະໃຫ້ຕົວເຂົ້າສູ່ທ່າຮັບ; ເກີດບັນຫາຢ່າງກະທັນຫັນ; ບໍ່ປະໃຫ້ລະບົບສາທາລະນະສຸກເຄື່ອນໄຫວເກີນຄວາມສາມາດໃນວົງກ້ວາງ, ຮີບເຮັ່ງແນະນຳກ່ຽວກັບການຕີລາຄາລະດັບຂອງການແຜ່ລະບາດ ແລະ ບັນດາມາດຕະການປ້ອງກັນ, ຕ້ານໂລກລະບາດທີ່ຈຳເປັນໃຫ້ເໝາະສົມກັບ ສະພາບການຜັນແປຂອງໂລກລະບາດ, ອາກາດລະດູໜາວ ແລະ ຄວາມສ່ຽງຈາກເຊື້ອໄວຣັດສາຍພັນ Omicron, ເພີ່ມທະວີການຊີ້ນຳວຽກງານຕິດຕາມໂລກລະບາດໂຄວິດ - 19 ເພື່ອກວດພົບເຊື້ອໄວຣັດສາຍພັນໃໝ່ໂດຍໄວ.
2. ທຸກກະຊວງ, ຂະແໜງການ ແລະ ຄະນະກຳມະການປະຊາຊົນບັນດາແຂວງ, ນະຄອນຂຶ້ນກັບສູນກາງ ເພີ່ມທະວີການຊີ້ນຳໃນມາດຕະການປ້ອກັນ ແລະ ຕ້ານການລະບາດ; ພິເສດແມ່ນການກວດກາ ແລະ ປະຕິບັດຕໍ່ບັນດາອົງການ ແລະ ບຸກຄົນທີ່ລະເມີດລະບຽບການປ້ອງກັນ ແລະ ຄວບຄຸມພະຍາດຢ່າງເຂັ້ມງວດ.
ໃນຂະນະທີ່ກະຊວງສາທາລະນະສຸກຍັງບໍ່ທັນໄດ້ອອກບົດແນະນຳໃໝ່ກ່ຽວກັບການປະເມີນລະດັບການລະບາດຂອງພະຍາດທີ່ໄດ້ລະບຸໃນຂໍ້ 1, ອີງຕາມສະພາບການສະເພາະຂອງແຕ່ລະຂະແໜງການ, ແຕ່ລະທ້ອງຖິ່ນອາດເປັນເອກະພາບກັບກະຊວງສາທາລະນະສຸກຍົກລະດັບການລະບາດຂອງພະຍາດດັ່ງກ່າວເມື່ອທຽບກັບ ລະດັບການລະບາດທີ່ໄດ້ກຳນົດຕາມຄໍາແນະນໍາທີ່ພວມນຳໃຊ້ຂອງກະຊວງສາທາລະນະສຸກໃນປະຈຸບັນ.
3. ກະຊວງສາທາລະນະສຸກ, ຄະນະກຳມະການປະຊາຊົນບັນດາແຂວງ, ນະຄອນສູນກາງ ຮີບຮ້ອນຊີ້ນຳ ແລະ ຈັດຕັ້ງການປະຕິບັດການສັກຢາປ້ອງກັນພະຍາດທີ່ປອດໄພ ແລະ ໄວເທົ່າທີ່ຈະໄວໄດ້ ຕາມຄຳແນະນຳຂອງກະຊວງສາທາລະນະສຸກ; ບໍ່ປະໃຫ້ຜູ້ໃດທີ່ມີເງື່ອນໄຂສັກຢາວັກຊີນແຕ່ບໍ່ໄດ້ຮັບການສັກວັກຊີນຢ່າງຄົບຖ້ວນ (ລວມທັງເຂັມເພີ່ມເຕີມ), ພິເສດແມ່ນຜູ້ທີ່ຢູ່ໃນກຸ່ມທີ່ມີຄວາມສ່ຽງສູງ. ກະຊວງສາທາລະນະສຸກຮັບປະກັນການແຈກຢາຍວັກຊິນໃຫ້ທ້ອງຖິ່ນຢ່າງພຽງພໍ. ບໍ່ປະໃຫ້ເກີດສະພາບການເຫຼືອ ແລະ ຂາດວັກຊິນຢ່າງເດັດຂາດ.
4. ກະຊວງສາທາລະນະສຸກ ຮັບປະກັນການສະໜອງຢາຕ້ານໄວຣັດ (ຖົງຢາ C) ໃຫ້ແກ່ທ້ອງຖິ່ນຢ່າງພຽງພໍ. ບັນດາທ້ອງຖິ່ນຈັດຕັ້ງການແຈກຢາຍຢາໃຫ້ທຸກຄົນທີ່ຕິດເຊື້ອໄວຣັດ ທີ່ມີຄວາມຕ້ອງການໄດ້ກິນຢ່ໄວທີ່ສຸດ. ບໍ່ໃຫ້ເກີດສະພາບການຂາດແຄນຢາຢ່າງເດັດຂາດ.
5. ກະຊວງສາທາລະນະສຸກ ແລະ ຄະນະກຳມະການປະຊາຊົນບັນດາແຂວງ, ນະຄອນຂຶ້ນກັບສູນກາງ ຊີ້ນຳ, ນຳພາ, ບຳລຸງສ້າງໃຫ້ແກ່ການຈັດຕັ້ງປິ່ນປົວຢູ່ບ້ານ ແລະ ຢູ່ກັບທີ່; ຫຼີກລ້ຽງການອັ່ງອໍຢູ່ໂຮງໝໍຂັ້ນເທິງ ເຮັດໃຫ້ໂຮງໝໍມີການເຄື່ອນໄຫວເກີນຄວາມສາມາດ.
6. ກະຊວງຖະແຫລງຂ່າວ ແລະ ສື່ສານ ເລັ່ງປັບປຸງບັນດາເຄື່ອງມືເຕັກໂນໂລຊີຂໍ້ມູນຂ່າວສານໃຫ້ສົມບູນແບບ, ສົມທົບກັບກະຊວງສາທາລະນະສຸກ, ບັນດາກະຊວງ, ຂະແໜງການ ແລະ ທ້ອງຖິ່ນຕ່າງໆ ໝູນໃຊ້ໂປແກຼມຢ່າງຄົບຊຸດ, ມີປະສິດທິຜົນ ແລະ ແທດຈິງ; ສົມທົບກັບກົມໂຄສະນາສຶກສາສູນກາງ ເພື່ອເພີ່ມທະວີການໂຄສະນາເຜີຍແຜ່ ເພື່ອຍົກສູງສະຕິລະວັງຕົວ, ເປັນເຈົ້າການໃນປ້ອງກັນ ແລະ ຄວບຄຸມການແຜ່ລະບາດຂອງທົ່ວສັງຄົມ ເພື່ອຮັບມືກັບຄວາມສ່ຽງທີ່ຈະແຜ່ລະບາດຄືນຮອບໃໝ່ເປັນວົງກວ້າງໃນສະພາບດິນຟ້າອາກາດທ້າຍປີ ແລະ ໄວຣັດກາຍພັນ Omicron.
ບຸນຄົງ